**Plán práce výchovného a kariérového poradcu na školský rok 2023/2024**

Plán práce výchovného poradcu je vypracovaný na základe plánovaných úloh školy na školský rok 2023/2024, organizačných pokynov MŠVVaŠ na tento školský rok a analýzy dosiahnutých výsledkov v uplynulom školskom roku. Základným podkladovým dokumentom plánu je zákon NR SR č. 245/2008 ( školský zákon) v znení neskorších predpisov a vyhláška MŠ SR o základnej škole (č.231/2009).

**Výchovná práca na úseku prevencie a riešenia problémov žiakov**

**1. Vyhľadávanie a evidencia žiakov, u ktorých sa prejavujú:**

- výchovné ťažkosti a poruchy správania, ťažkosti a poruchy v učení,

viditeľné a skryté zdravotné postihnutia,sociálne problémy

**2. Riešenie týchto problémov:**

**1.**                  pedagogická osveta a výmena informácií medzi výchovným poradcom a učiteľmi školy a špeciálnym pedagógom

**2.**                   koordinácia práce triednych učiteľov v oblasti vyhľadávania problémových žiakov,  sledovanie vývinu žiakov, pomoc žiakom ako v školskom, tak aj v domácom prostredí

**3.**                  individuálna konzultačná práca s rodičmi žiakov, ktorí majú vývinové, prospechové a iné problémy poradenstvo pri uvedených ťažkostiach a problémoch, spoločné hľadanie optimálnych riešení

**4.**                  spolupráca s vedením školy a triednymi učiteľmi pri riešení problémových prípadov, zabezpečenie riešenia vypuklejších problémov so sociálnymi kurátormi, obecným úradom a príslušníkmi polície

**5.**                  spolupráca s Centrom pedagogicko-psychologického poradenstva a prevencie vo Vranove nad Topľou a koordinátorom prevencie PZ vo Vranove nad Topľou

**6.** spolupráca s Komunitným centrom obce Soľ

**Časový harmonogram práce výchovného a kariérového poradcu:**

**September**

-vypracovanie plánu práce a harmonogramu VaKP

-stanovenie konzultačných hodín pre rodičov a žiakov

- vypracovanie zoznamov žiakov, ktorí končia povinnú školskú dochádzku v nižšom ako

9. ročníku

- práca s PROFORIENTOM: spresnenie evidencie žiakov končiacich školskú dochádzku v šk. roku 2023/2024

-nadviazať intenzívnu spoluprácu s pracovníkmi Komunitného centra obce Soľ a ich prostredníctvom realizovať aktivity, ktoré sú zamerané na prevenciu a elimináciu rizikového správania sa žiakov no predovšetkým zamerané na skvalitnenie hygieny žiakov a správne využívanie voľného času

-nadviazať spoluprácu s príslušnými organizáciami, ktoré sa zaoberajú výchovnou činnosťou a tak realizovať projekty a aktivity, ktoré sú zamerané na prevenciu a elimináciu rizikového správania

-v prípade prvých prípadov záškoláctva a iných výchovných problémov žiakov pozvať rodičov na pohovor a nadviazať tak spoluprácu pri výchove ich detí

- aktualizácia nástenky výchovného poradcu s prehľadom možností štúdia na SŠ

- počas roka realizovať so žiakmi 7.a 8. ročníka skupinové činnosti , besedy a prednášky a iné aktivity zamerané na rozvoj sebapoznávania, rozvoj záujmov, poznania pracovného trhu a možnosti uplatnenia na trhu práce v závislosti od predpokladov žiaka

**Október**

**-**spracovanie prehľadu žiakov s poruchami učenia

– poskytnutie žiakom 9.ročníka informácie o sietí SŠ v Prešovskom kraji a ich výbere

-informatívny rozhovor so žiakmi, ktorí končia dochádzku v nižšom ročníku

- zúčastňovanie sa na dňoch otvorených dverí na SOŠ v našom okrese

- realizácia **preventívneho programu so sociálnym pedagógom Emka to vie** **pre 4. ročník** zameraný na prevenciu kriminality (Bezpečne na cestách, Šikanovanie, Počítačová závislosť, Krádeže, Úteky z rodiny, Obchodovanie s deťmi, Ako vyhľadať pomoc).

**- prednáška so sociálnym pedagógom pre 5.ročník : Ako sa efektívne učiť -** jednorazová prednáška spojená s aktivitami zameranými na správne návyky učenia sa, motivácia a denný režim, typy pamäte, vhodný čas a prostredie na učenie, psychohygiena pri učení.

-**preventívny program so sociálnym pedagógom pre 3.ročník** - **Nenič svoje múdre telo** zameraný na prevenciu škodlivých látok, alkoholu, cigariet a vytváranie pozitívneho postoja žiakov k zdravému životnému štýlu.

**November**

-podľa záujmu individuálne konzultácie s rodičmi a žiakmi o možnostiach štúdia

-aktualizácia prehľadov profesijných záujmov žiakov

-zber podkladov a prihlasovanie žiakov pre Testovanie 5 a Testovanie 9 od 13.11.- 30.11.2023

**-** individuálne pohovory so žiakmi, ktorí bezdôvodne vymeškávajú vyučovanie, problémovými žiakmi v správaní

- **beseda so sociálnym pedagógom pre 9. ročník- *Voľba povolania***

Jednorazová prednáška o možnostiach štúdia na strednej škole, typoch povolaní, postojoch a záujmoch, záujmové testy.

**- jednorazová beseda so sociálnym pedagógom pre 8.ročník - *Vieme, že... (prevencia voči rasizmu a intolerancii)***

- program boja proti zlu, násiliu, závislostiam, predsudkom, rasizmu a neproduktívnemu spôsobu života

**December**

- prehodnotiť voľbu povolania každého žiaka – individuálne konzultácie

- usporiadať mimoriadne stretnutie rodičov žiakov 9.ročníka s pozvaním VaKP SOŠ v okrese Vranov nad Topľou

- kontrola a zaznačenie zmien v prihláškach

- venovať osobitnú pozornosť žiakom hlásiacich sa na SŠ, kde sa vyžaduje talentová skúška

**Január**

-aktualizovanie údajov v prihláškach žiakov na SŠ

-zber informácií pre ŠVS, zápis polročného hodnotenia do prihlášok

- zadanie dotazníka VaKP pre žiakov 5.ročníka s cieľom zistiť adaptovanie sa žiakov 5.ročníka pri prechode na 2.stupeň ZŠ

**-** individuálne pohovory so žiakmi, ktorí bezdôvodne vymeškávajú vyučovanie, problémovými žiakmi v správaní

**Február**

-poradenská činnosť žiakom a rodičom pri rozhodovaní sa o výbere SŠ a žiakom, ktorí sa hlásia na SŠ

**-** individuálne pohovory so žiakmi s výchovno-vzdelávacími problémamy

**- jednorazová beseda so sociálnym pedagógom s aktivitami pre 7.ročník - *Kyberšikana*** ***(prevencia sociálno-patologických javov)*** .

**Marec**

-kompletizácia prihlášok žiakov a opätovná kontrola prihlášok žiakov na SŠ

**-predloženie prihlášok žiakov 9.ročníka na podpis zákonným zástupcom a RŠ , evidencia a odoslanie prihlášok na SŠ do 20.3.2024**

**- jednorazová beseda so sociálnym pedagógom s aktivitami pre 6.ročník - *Kyberšikana*** ***(prevencia sociálno-patologických javov)***

**Apríl**

-zistenie záujmov o budúce povolanie u žiakov 8.ročníka

**-** individuálne pohovory so žiakmi, ktorí bezdôvodne vymeškávajú

vyučovanie a žiakmi s problémovým správaním

**Máj**

-sledovať prijímacie pohovory žiakov

-dodatočné usmernenie neprijatých žiakov, konzultácie postupu pri odvolaní a individuálne poradenstvo neprijatým žiakov a ich rodičom

-zhromažďovanie vstupných údajov žiakov 8.roč.

-evidencia prijatých žiakov na SŠ

**-** individuálne pohovory so žiakmi, ktorí bezdôvodne vymeškávajú vyučovanie a žiakmi s problémovým správaním

**- jednorazová beseda so sociálnym pedagógom pre 5.ročník - Deti na nete -**

- informatívna a preventívna beseda o bezpečnosti používania internetu, vplyv médií na psychický vývin detí a mládeže

**Jún**

-evidencia rozmiestnenia prijatých žiakov

- spracovanie a odoslanie databázy záujmu žiakov 8.ročníka na SŠ na CPPPaP vo Vranove nad Topľou

-písomné a ústna zhodnotenie celoročnej práce VaKP na záverečnej hodnotiacej porade

**Plán je variabilný a v prípade potreby bude upravený alebo doplnený.**

Vypracovala VaKP: Mgr. K. Tabaková